“என் ஊரு நாமக்கல்ணே... ரெண்டு வருசத்துக்கு முன்னாடிதான் அப்பா எறந்து போனாரு. நானும், தங்கச்சியும் படிச்சுட்டு இருந்தோம். அம்மா சித்தாள் வேலைக்குப் போயிதான் எங்களை ஸ்கூலுக்கு அனுப்புனாங்க. போன வருசம் நான் ஒன்பதாங்கிளாஸ் முடிச்சதும் லீவுல ஊருல இருக்குற ஜவுளிக்கடைக்கு வேலைக்குப் போனேன். மாசம் மூணாயிரம் கொடுத்தாங்க. அத அம்மாக்கிட்ட கொடுத்தப்போ ரொம்ப சந்தோசப்பட்டாங்க. “லீவுல மத்த புள்ளங்க மாதிரி வெளையாடிக்கிட்டு திரியாம வேலைக்குப் போயி உருப்படியா சம்பாதிக்கிறடா. இனிமே எனக்கு என்ன கவல. உன் தங்கச்சிய நீ நல்லா பாத்துப்ப”ன்னு அம்மா சொன்னாங்க.